બધાંની સવાર થાય ત્યારથી જ સુધાબેન પર ઓર્ડરનો મારો શરુ થઈ જાય તે જાય ત્યાં સુધી આ ક્રમ અવિરત ચાલુ જ હોય “ સાંજે ડિનરમાં કંઈક સારુ અમને બધાંને ભાવે એવુ બનાવજે, બે શર્ટ રીપેર કરાવવાના છે આપી આવજે, મમ્મી મારા ડ્રેસને પ્રેસ કરાવી લાવજે… મારુ હેરઓઈલ, શેમ્પુ પુરા થઈ ગયા છે આજે લાવી રાખજે” એટલા કામના લીસ્ટ કે જે કયારેય ખુટતા જ નહિ સુધાબેન પણ જાણે આ બધાથી ટેવાઈ ગયેલા પણ હવે આ બધા કામની સાથે જીવનમા જાણે કંઈક નવીનતા લાવવા, પોતાના માટે, પોતાની ખુશી માટે પણ કંઈક કરવાની ઈચ્છા થઈ, નાનપણથી જ સંગીતમા રુચી અને ગાવાનો શોખ આથી સીંગીગ શીખવાની ઈચ્છા થઈ અને વિજયભાઈને જણાવી પણ ઘરના દરેક સભ્યએ તેમની ઈચ્છા મજાકમા અવગણી નાખી.